На основу чл.3.ст.1.т.4 и чл.34.ст.1.т.22.СтатутаВисоке школе струковних студија за васпитаче „Михаило Палов“у Вршцу(дел.бр.22/19 od 22.1.2019.)

**ПРАВИЛНИК О РАДУ ЦЕНТРA ЗА**

**ЦЕЛОЖИВОТНО УЧЕЊЕ**

Члан 1.

Центар за целоживотно учење је стално тело, односно организациона јединицакоју је основала Висока школа струковних студија за васпитаче „Михаило Палов“ у Вршцу (у даљем тексту: ЦЦУ).

Седиште ЦЦУ је на адреси Омладински трг 1.

ЦЦУ нема својство правног лица.

ЦЦУ нема свој посебан пословни рачун.

Сви приходи и расходи из активности ЦЦУ иду на и са пословног рачуна Високе школе.

Члан ЦЦУ може бити сваки члан наставног особља запослен у Високој школи струковних студија за васпитаче „Михаило Палов“ у Вршцуили у другој високошколској установи, као и лице које није запослено у високом образовању, али је компетентно за питања којима се бави ЦЦУ.

ЦЦУ има руководиоца који се, на предлог чланова ЦЦУ бира већином гласова на седници ЦЦУ-а, на којој постоји кворум, на период од 3 године, а из редова запослених на Високој школи.

Руководилац ЦЦУ организује рад ЦЦУ.

 Члан 2.

**Мисија** Центра за целоживотно учење је промовисање учења, пружање знања и преносивих вештина који ће корисницима помоћи у личном и професионалном развоју током читавог живота.

**Визија:**

Центар за целоживотно учење је организација која доприноси личном и професионалном развоју кроз анализу развојних потреба, постављање циљева развоја, израде плана акције, реализацију програма учења и развоја и евалуацију целокупног процеса.

Циљеви рада ЦЦУ су:

Општи циљеви:

1. Континуирани лични и професионални развој циљних група (васпитача, учитеља, наставника, медицинских сестара, стручних сарадника, радних терапеута, родитеља, чланова породица, медија, локалних самоуправа, заинтересованих чланова шире друштвене заједнице, удружења грађана) које су директно и/или индиректно укључене у рад за добробит и развој заједнице;
2. Континуирано учење и развој вулнерабилних група (деца, млади, старије особе, незапослени, маргинализованегрупе).

Специфични циљеви:

1. Идентификација области у којима су чланови одређених циљних група компетентни;
2. Идентификација области у којима је члановима одређених циљних група потребно да стекну или побољшају компетенције;
3. Идентификација специфичних потреба потенцијалног развоја;
4. Идентификација стилова учења, активности и ресурса који су потребни/пожељни за реализацију развојних активности;
5. Вођење кроз процес напредовања и редефинисања планова личног и професионалног развоја;
6. Осмишљавање и реализација програма целоживотног учења и развоја према потребама – деца и млади (квалитетно слободно време), старије особе (активно старење), особе са инвалидитетом, незапослени и друге маргинализоване и вулнерабилне групе (друштвена инклузија);
7. Реализација формалних и неформалнних облика учења (акредитовани програми, курсеви, тренинзи, радионице, предавања, Е-learning, конференције, стицање квалификација и слично);
8. Анализа и идентификација потреба тржишта рада, предузећа и послодаваца, у циљу повећања ефикасности тржишта рада.
9. Мобилност у учењу и раду (локална, национална и интернационална)
10. Оснаживање и усавршавање система струковног образовања кроз повезивање са установама и предузећима.

Члан 3.

Циљеве рада ЦЦУреализује давањем савета у вези са учењем и радомграђана, с обзиром на то да су то области које прате грађане кроз цео живот.

Савети се дају лицима заинтересованим за различите видове учења током целог живота кроз различите облике ваннаставнихактивности.

Савети из претходног става се реализују кроз усмеравање процеса:

1. целоживотног учења на формалном нивоу кроз реализацију акредитованих семинара;

2. целоживотног учења студената на високој школи;

3. целоживотног учења у образовању одраслих;

4. целоживотног учења незапослених одраслих;

5. целоживотног учења деце, младих и старијих грађана;

6. целоживотног учења младих који припадају угроженим групама,

7. целоживотног учења осетљивих категорија становништва.

Члан 4.

Целоживотно учење и каријерно вођење помаже корисницима рада Центра и полазницима укљученим у различите облике целоживотног учења које се у Центру организује тако што им се кроз активности Центра отварају могућности учења током читавог живота у складу са њиховим интересовањима, потребама тржишта рада и најновијим достигнућима у области за коју су заинтересовани.

Каријерним вођењем у високом образовању помаже се студентима и дипломираним студентима васпитачког и других профила различтих нивоа студија, који нису остварили успешан прелазак на тржиште рада, доношење добрих одлука у вези са могућностима и вредностима опција за које се опредељују и успешан прелазак на тржиште рада (а у вези са праксом, стипендирањем, мобилношћу, волонтирањем, запослењем и томе слично).

Каријерним вођењем у образовању одраслих помаже се одраслима да у складу са својим компетенцијама размотре наставак образовања кроз формалне, неформалне и информалне облике целоживотног учења, да унапреде вештине и запошљивост и да на делотворан начин користе стечене вештине на тржишту рада.

Целоживотно учење односи се на:

1. Децу и младе;
2. Запослене и незапослене одрасле;
3. Старије особе;
4. Вулнерабилне и маргинализоване групе

У оквиру ових широко постављених циљева нудиће се и подшка специфичнијим циљним групама, као што су, на пример, радници који се суочавају са потребом мобилности, било да се ради о мобилности у оквиру матичне институцији илио промени послодавца у својој или некој потенцијаллној страној држави. Центар ће одговарати и на специфичне потребе радника, нпр. њиховим укључивањем у учење и активно управљање процесом одласка у пензију, али и на потребе деце и младих, као што је на пример управљање слободним временом.

Члан 5.

Све горе наведене циљеве рада ЦЦУ реализује:

1.осмишљавањем и реализацијом акредитованих програма стручног усавршавања;

3.осмишљавањем и реализацијом других видова целоживотног учења: семинара, тренинга радионица, *on-line*обука, трибина, округлих столова, дискусија, панел дискусија, научних и стручних конференција...

4.кроз појединачне личне, писане или електронске консултације са предавачима или тимом, а у вези са одређеним питањем;

5.издавањем публикација;

6. израдом и постављањем база података;

7.израђивањем предлога пројекта – националних и међународним;

8.реализацијом различитих пројеката усмерених ка развоју целоживотног учења

9. реализацијом мобилности

10. реализацијом кратких циклуса студија.

Све горенаведене активности реализују компетентни чланови и сарадници ЦЦУ.